Gedagte vir die dag: Diensbaarheid gee jou vreugde | Maroela Media
Johannes 13:14 – " As Ek, wat julle Here en julle Leermeester is, dan julle voete gewas het, behoort julle ook mekaar se voete te was."
In die gedeelte wat ons saam gelees het, het die Here Jesus geen twyfel wat 'n mens se lewe vol blydskap maak nie. In vers 14 stel Hy dit duidelik dat ons mekaar se voete moet was. In vers 17 word gesê: Gelukkig is julle as julle dit ook doen.
In die Middeleeue was daar 'n man met die naam van Francis van Assisi. Hy was die vader van die Franciskaanse orde. Hulle het 'n baie eenvoudige leefwyse gehad en hulle lewenstyl was ingestel op diensbaarheid vandaar die bekende gebed wat sy lewensleuse was: Dit klink so:
Diensbaarheid is om ander mense gelukkig te maak -op watter manier ook al: Want dan sal jy ook gelukkig wees. Dan sal jy ook die betekenis van die lewe raaksien! Mag diens aan die Here en aan ander mense jou werklik vreugde gee.
Gebed: Dankie dat u diens aan die kruis my lewe vol vreugde gemaak het. Gee dat ek ook my lewe vir ander sal gee. Amen